Държавен вестник, бр. 61, 2024 г., стр. 127

БРОЙ  61	
Д Ъ Р Ж А В Е Н  В Е С Т Н И К 	
СТР.  127  
Мотиви:
Съгласно представен протокол от изпитване 
№ 132451226318803/30.04.2024 г., издаден от ИЦ 
„Алми тест“, стоката не съответства на норма­
тивно установените изисквания за безопасност на 
стандарт БДС EN 1888-1:2018+А1:2022, а именно:
– т. 8.1.1.2 „Механични опасности. Защитна 
функция. Пригодност на количката. Места за ся­
дане“ – не издържа изпитването, тъй като ъгъл 1 
(между седалката и облегалката) е по-малък от 95°;
– т. 8.1.3.2 „Механични опасности. Защитна 
функция. Система за задържане и закопчалки. 
Система за задържане на седалки“ – тежест D0 
не се задържа от системата за задържане; систе­
мата за задържане се откъсва от седалката при 
изпитване; закопчалките се отделят при изпитва­
не; при изпитване фиксиращата скоба се счупва;
– т. 8.1.3.2 „Механични опасности. Защитна 
функция. Система за задържане и закопчалки. 
Точки за закачане на задържащата система“ – ко­
шът няма точки за закачане при дължина, по-
голяма от 800 mm;
– т. 8.2.2.2 „Механични опасности. Опасности 
от заклещване. Заклещване между дръжката и 
коша“;
– т. 8.4.2 „Механични опасности. Опасности от 
оплитане. Опасности от примки“ – има примки 
с периферни размери, по-големи от 360 mm;
– т. 9 „Издръжливост на маркировката“ – лип­
сва изискваната маркировка;
– т. 10.1 „Информация за продукта. Общи 
изиск­вания“ – количката не е маркирана с 
изисква­ната информация на български език;
– т. 10.1 „Информация за продукта. Общи 
изиск­вания“ – количката не е маркирана с 
изисква­ната информация на български език;
– т. 10.2.1, т. 10.2.2, т. 10.2.3, т. 10.2.4, т. 10.2.5, 
т. 10.2.6, т. 10.2.7, т. 10.2.8, т. 10.2.9 „Информация 
за продукта. Общи изисквания“ – количката 
не е маркирана с изискваната информация на 
български език;
– т. 10.4.1 „Информация за продукта. Инструк­
ции за употреба“ – липсва инструкция за употреба 
на български език.
Предвид установените несъответствия стоките 
съдържат сериозен риск от нараняване на потре­
бителите – бебета и малки деца.
На основание чл. 60, ал. 1 от Административ­
нопроцесуалния кодекс допускам предварително 
изпълнение на заповедта с цел да се защити 
животът и здравето на потребителите и да не се 
допусне предлагането на стока на пазара в несъ­
ответствие с нормативно установените изисквания 
за безопасност, което несъответствие би могло 
да доведе до нараняване и представлява риск за 
здравето на потребителите.
Разпореждането, с което се допуска предвари­
телното изпълнение, може да се обжалва чрез КЗП 
пред съда в тридневен срок от съобщаването му 
независимо дали настоящата заповед е оспорена.
Разходите по складиране, транспорт, изтегляне 
от пазара, изземването от потребителите и тяхното 
обезщетяване са за сметка на производителите, 
вносителите и дистрибуторите.
Заповедта може да се обжалва чрез председа­
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: 
М. Филипова
4537
КОМИСИЯ ЗА ФИНАНСОВ 
НАДЗОР
РЕШЕНИЕ № 456-ДСИЦ
от 9 юли 2024 г.
На основание чл. 11, ал. 1 и 4 от Закона за 
дружествата със специална инвестиционна цел 
и за дружествата за секюритизация (ЗДСИЦДС), 
чл. 13, ал. 1, т. 5 и 9 от Закона за Комисията за 
финансов надзор (ЗКФН) и чл. 89п от Закона за 
публичното предлагане на ценни книжа (ЗППЦК) 
Комисията за финансов надзор реши:
Издава лиценз на „Те-Трейд Инвест“ АДСИЦ, 
ЕИК 207612201, със седалище и адрес на упра­
вление: гр. София, ж.к. Дървеница, ул. Илия 
Димушев № 1Б, ет. партер, да извършва следната 
дейност като дружество със специална инвести­
ционна цел: инвестиране на парични средства, 
набрани чрез издаване на ценни книжа, в не­
движими имоти. 
Одобрява проспект за първично публично 
предлагане на 200 000 (двеста хиляди) броя 
обикновени, безналични, поименни, свободно­
прехвърляеми акции, с право на глас, с номи­
нална и емисионна стойност 1 (един) лев всяка 
една, с ISIN код BG1100024238, които ще бъдат 
издадени от „Те-Трейд Инвест“ АДСИЦ, в резул­
тат на първоначално увеличаване на капитала 
на дружеството при условията на чл. 6, ал. 2 и 
чл. 13 от ЗДСИЦДС във връзка с чл. 112б, ал. 1 
от ЗППЦК, съгласно решение на учредителното 
събрание на дружеството от 25.09.2023 г. 
Вписва горепосочената емисия акции, предмет 
на първично публично предлагане, в процес на 
емитиране, в регистъра по чл. 30, ал. 1, т. 3 от 
ЗКФН, воден от КФН.
На основание чл. 13, ал. 3 от ЗКФН решението 
може да бъде обжалвано пред Административния 
съд – София област, в 14-дневен срок от съобща­
ването му. Обжалването на решението не спира 
изпълнението на индивидуалния административен 
акт. При обжалване чл. 166 от Административ­
нопроцесуалния кодекс не се прилага.
Председател: 
Б. Атанасов
4491
ОБЩИНА БОЙЧИНОВЦИ
ЗАПОВЕД № 401
от 10 юли 2024 г.
На основание чл. 44, ал. 2 във връзка с чл. 44, 
ал. 1, т. 7, предложение първо от ЗМСМА, чл. 310, 
ал. 5 от Закона за предучилищното и училищното